Mikus Fomins
Šis raksts ir par fotogrāfu. Par citām jēdziena Fomins nozīmēm skatīt nozīmju atdalīšanas lapu. Mikus Fomins (dzimis 1982. gada 19. jūnijā) ir latviešu fotogrāfs. Vecāki — Igo un Agra Kalniņa. Fotografēšanu mācījies pie vecmāmiņas Irinas Tīres, kura arī ir profesionāla fotogrāfe (AFIAP), kā arī pie Valda Mackara, Gunāra Kopštāla. Fomina darbi publicēti Latvijas žurnālos (piemēram, Sieviete) un laikrakstos, kā arī viņa fotogrāfijas izmantotas dažādu mūziķu (Autobuss Debesīs, Ivo Fomina, Ulda Marhilēviča) CD un DVD noformējumos. Privātās fotosesijās Fomins fotografē slavenības un citas personas, kas grib atšķirīgas bildes. Darbojas arī kā kāzu fotogrāfs. Mikus Fomins no 2004. — 2007. gadam pavadīja Londonā, kur atvēra savu fotostudiju. Ir fotografējis portretu foto, TV šoviem (Dziedi ar zvaigzni, Dejo ar zvaigzni 2), reklāmas foto, u.c. Dažādās izstādēs piedalījies no 1998. gada, piemēram, Liepājā Tirgoņu ielā, veikalos, arī ārpus Latvijas (Čehijā), Liepājas pārstāvniecībā Rīgā, galerijā "Rožu laukums", u.c. Mikus Fomins ir Liepājas foto kluba biedrs.